
დანართი
აჭარის ავტონომიური რესპუბლიკის განათლებისა და სპორტის სამინისტროს 
საქვეუწყებო დაწესებულება - საარქივო სამმართველოს მკვლევართა 
დარბაზში დაშვებულ პირთა ქცევის წესი

მუხლი 1. ზოგადი დებულებები.
1. აჭარის ავტონომიური რესპუბლიკის განათლებისა და სპორტის სამინისტროს საქვეუწყბო დაწესებულება -  საარქივო სამმართველოს (შემდგომში - სამმართველო) მკვლევართა დარბაზში დაშვებულ პირთა ქცევის წესი (შემდგომში - ქცევის წესი) განსაზღვრავს სამმართველოს მკლევართა დარბაზში დაშვებული პირის ვალდებულებებს, უფლებამოსილებებს, მათ მიმართ აკრძალვების და პასუხისმგებლობის პროცედურებს.
2. სამმართველოს მკვლევართა დარბაზში შეიძლება დაიშვას როგორც დაწესებულების თანამშრომლები, ასევე სამეცნიერო და სხვა დაწესებულებათა მკვლევარები ან კერძო პირები.
3. სამმართველოს მკვლევართა დარბაზში პირის დაშვების ერთ-ერთ პირობას წარმოადგენს წინამდებარე ქცევის წესის გაცნობა და ამ ქცევის წესის დაცვის დადასტურება ხელმოწერით.  
4. ქცევის წესი ვრცელდება სამმართველოს მკვლევართა დარბაზზე და მკვლევართა დარბაზში დაშვებულ პირზე.

მუხლი 2. მკვლევართა დარბაზში დაშვებული პირის ვალდებულება. 
მკვლევართა დარბაზში დაშვებული პირი ვალდებულია: 
1.სამმართველოს ადმინისტრაციულ შენობაში ყოფნისას დაიცვას სამმართველოს მიერ დადგენილი ნორმები და წინამდებარე ქცევის წესი; 
2. სამმართველოს მკვლევართა დარბაზში შესვლა-გამოსვლა დააფიქსიროს მისაღებში, შესაბამის ჟურნალში ხელმოწერით. 
3. იყოს კეთილგანწყობილი როგორც სამმართველოს თანამშრომლის, ასევე სხვა დაშვებული პირის მიმართ; 
4. სამმართველოს შენობაში დაიცვას წესრიგი, საზოგადოებრივი ქცევისა და ჰიგიენის ნორმები; 
5. სამმართველოს მკვლევართა დარბაზში მობილური ტელეფონი იქონიოს უხმო მდგომარეობაში; 
6. გაუფრთხილდეს და პასუხისმგებლობით მოეკიდოს საარქივო ფონდის დოკუმენტებს, სამმართველოს ინვენტარსა და სხვა ქონებას; 
7. საარქივო მომსახურების საფასური გადაიხადოს „აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება – საარქივო სამმართველოსა და მისი ტერიტორიული ორგანოების მიერ გაწეული მომსახურებისათვის დაწესებული საფასურის ოდენობების, გადახდის წესისა და მომსახურების ვადების დამტკიცების შესახებ“ აჭარის ავტონომიური რესპუბლიკის მთავრობის 2016 წლის 11 თებრვლის N18 განკარგულების შესაბამისად.

მუხლი 3. მკვლევართა დარბაზში დაშვებული პირის უფლებამოსილება. 
 სამმართველოს მკვლევართა დარბაზში დაშვებული პირი უფლებამოსილია მოითხოვოს 
1. გაეწიოს მომსახურება „ეროვნული საარქივო ფონდისა და ეროვნული არქივის შესახებ“    საქართველოს კანონის, „პერსონალურ მონაცემთა დაცვის შესახებ“ საქართველოს კანონის,  „აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება – საარქივო სამმართველოსა და მისი ტერიტორიული ორგანოების მიერ გაწეული მომსახურებისათვის დაწესებული საფასურის ოდენობების, გადახდის წესისა და მომსახურების ვადების დამტკიცების შესახებ“ აჭარის ავტონომიური რესპუბლიკის მთავრობის 2016 წლის 11 თებრვლის N18 განკარგულების და აჭარის ავტონომიური რესპუბლიკის მთავრობის 2018 წლის 28 დეკემბრის N18 დადგენილებით დამტკიცებული აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება - საარქივო სამმართველოს დებულების შესაბამისად.
2. უსაფრთხო და ჯანსაღი სამუშაო გარემოს შექმნა. 

მუხლი 4.  მკვლევართა დარბაზში დაშვებული პირის მიმართ მოქმედი აკრძალვები. 
სამმართველოს მკვლევართა დარბაზში დაშვებულ პირს ეკრძალება: 
1. კატალოგიდან/კარტოთეკიდან ბარათის ამოღება;  
2. სამმართველოს მკვლევართა დარბაზში საკვების ან/და სასმელის შეტანა;  
3. ხმამაღალი საუბარი (მათ შორის ტელეფონზე) ან ნებისმიერი სხვა ქმედება, რომელიც დაარღვევს სამუშაო გარემოს მკვლევართა დარბაზში ან/და სამმართველოს შენობაში;  
4. სამუშაო მაგიდასთან ჩანთის ან/და ხელბარგის განთავსება (აღნიშნული ნივთები უნდა მოთავსდეს სპეციალურად გამოყოფილ ადგილას). დაშვებულმა პირმა თან უნდა იქონიოს ფული და სხვა ძვირფასი ნივთი. აღნიშნული ნივთების დაკარგვის შემთხვევაში სამმართველო პასუხს არ აგებს;
5. სამმართველოს ადმინისტრაციულ შენობაში თამბაქოს ან მისი ელემენტის შემცველი ნაწარმის (მათ შორის ელექტრონული სიგარეტი) მოხმარება;  
6. არასათანადო მდგომარეობაში ყოფნა, რაც მოიცავს პირის მიერ ალკოჰოლური, ნარკოტიკული/ფსიქოტროპული თრობას, ჰიგიენური ნორმების დარღვევას, რომელიც აწუხებს გარშემომყოფებს.
7. მკვლევართა დარბაზში მობილური ტელეფონის გამოყენება;  
8. საარქივო დოკუმენტის ასლის, ფოტოსურათის, ვიდეოს გადაღება;  
9. საარქივო დოკუმენტის ფიზიკური დაზიანება, შინაარსის გაყალბება, დოკუმენტის დედანში აღნიშვნის გაკეთება. 

მუხლი 5. პასუხისმგებლობა.
სამმართველოს უფლება აქვს წინამდებარე ქცევის წესების დამრღვევ პირთა მიმართ, დარღვევის სიმძიმის შესაბამისად, მიიღოს შემდეგი ზომები: 
    ა) მისცეს გაფრთხილება ან/და დაუყოვნებლივ დაატოვებინოს მკვლევართა დარბაზი; 
    ბ) დაატოვებინოს მკვლევართა დარბაზი ერთ წლამდე ვადით; 
    გ) მიმართოს სამართალდამცავ ორგანოებს. 
 
მუხლი 6. ცვლილებებისა და დამატებების შეტანის წესი.
წინამდებარე წესში ცვლილებებისა და დამატებების შეტანა ხდება სამმართველოს უფროსის ბრძანებით.
